**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2024-2025 уку елы) 9 нчы сыйныф**

**Максималь балл – 35**

1. **Теоретик бирем (10 балл).**

1. Борынгы төркиләрнең безгә килеп җиткән әдәби мирасы (1 балл):

1) Болгар чоры әдәби мирасы

2) **гомумтөрки әдәби мирас**

3) халык авыз иҗаты

2. «Диване лөгатет-төрк» китабының авторы (1 балл):

1) **Мәхмүд Кашгарый**

2) Йосыф Баласагунлы

3) Әхмәд Ясәви

3. Рун язуы истәлеге (1 балл):

1) Кол Гали «Кыссаи Йосыф»

2) **Күлтәгин истәлегенә куелган Кече язма**

3) Йосыф Баласагунлы «Котадгу белек»

4. Суфичылык әдәбиятының төп темасы (1 балл):

1) сабырлык

2) сугыш

3) **илаһи гыйшык (мәхәббәт)**

5. Кол Галинең «Кыссаи Йосыф» әсәре әдәбиятның кайсы чорына карый (1 балл):

1) Алтын Урда чоры әдәбияты

2) гомумтөрки әдәбият

3) **Болгар чоры әдәбияты**

6. Урта гасыр төрки-татар әдәбиятына карамаган әдәби чорны күрсәтегез (1 балл):

1) Болгар чоры әдәбияты

2) Алтын Урда чоры әдәбияты

3) **ХХ гасыр башы әдәбияты**

7. *Әдәби әсәрдә җанлы һәм җансыз табигатьне, вакыйга бара торган тирәлекне тасвирлау*. Әлеге билгеләмәгә туры килгән төшенчәне язып куегыз (2 балл):

Җавап: **пейзаж**

8. *Шигырьдә уй-хисләре, эчке халәте чагылыш тапкан, шагыйрьнең хисләреннән тыш, күпчелек кешеләргә хас уй-кичерешләрне гәүдәләндерүче, җиткерүче образ*. Әлеге билгеләмәгә туры килгән төшенчәне язып куегыз (2 балл):

Җавап: **лирик герой**

1. **Әдәби текст белән эш (25 балл).**

Болыннарда калган

Учак урыннары,

Атларымны эзләп

Йөри идем бары...

Учак урыннары, учак урыннары...

Һәр кишәрлек саен

Алар төрле якта

Ләхете иңеп төшкән

Кабер кебек ята, -

Алар төрле якта, алар төрле якта...

Болында көз көне

Шулкадәр күп алар;

Сонгми күк алар,

Орадур күк алар, -

Шулкадәр күп алар, шулкадәр күп алар.

Җир шарына тәңгәл

Болын шундый чуар...

Монда синең Болгар,

Монда синең Суар,

Болын шундый чуар, болын шундый чуар.

Учак урынына

Тишелмәгән курпы, -

Минем яшь йөрәгем

Урыныннан купты:

Тишелмәгән курпы, тишелмәгән курпы...

Нәфрәт кисәгедәй

Тешен кыскан кисәү,

Сонгмилар калка,

Калка әллә ничәү, -

Тешен кыскан кисәү, тешен кыскан кисәү...

Көз көне яланда

Учак урыннары;

Атларымны туплап

Йөри идем бары, -

Учак урыннары, учак урыннары...

1. Узган сыйныфта үткәннәрне искә төшерегез. Әлеге шигырьне кем язган? (2 балл). **Мөдәррис Әгъләмов**

2. Шигырьнең лирик герое кем дип уйлыйсыз? (2 балл). **Үз халкының тарихы турында уйланучы кеше**

3. Аңа нинди сыйфатлар хас? 3 сыйфатны атагыз (3 балл). **Үз халкының тарихын аңларга омтыла, үз халкын ярата, борчыла, халкының бу җирдә калдырган урыны турында уйлана һ.б.**

4. Әлеге шигырь кайсы әдәби төргә карый? (3 балл). **Лирика / шигърият / поэзия**

5. Шигырьдә кулланылган тел-сурәтләү чараларын табыгыз, алар нинди максаттан чыгып кулланыла, нинди функция үти? (5 балл) **Метафора, символ, чагыштыру, эпитет, инверсия. Алар аркылы шагыйрь үз фикерен җиткерә, учак урыннары, ат образлары аша үз халкының тарихы, аның тарихта калдырган эзе, фаҗигале язмышы турында уйлана һ.б. Шушы кысаларда укучы үз фикерен язарга тиеш.**

6. Шигырьдә учак урыннары образы нинди функция үти? Аның аркылы нинди фикерләр җиткерелә дип уйлыйсыз? 6-7 җөмлә күләмендә җавап языгыз (5 балл). **Учак урыннары туры мәгънәсендә кеше яшәп киткән урынны күрсәтә. Хәтер, сугыш, татар халкы тарихындагы, кешелек тарихындагы фаҗигаләрне аңлатып килә һ.б. Шушы кысаларда укучы үз фикерен язарга тиеш.**

7. Әлеге шигырьне укыгач, сездә нинди тойгылар уянды, нинди фикерләр туды? 6-7 җөмлә күләмендә җавап языгыз (5 балл). **Укучы үз фикерен язарга тиеш.**