**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2024-2025 уку елы) 5 нче сыйныф**

**Максималь балл – 24**

1. **Тест биремнәрен башкарыгыз (10 балл).**

1. Татар халык авыз иҗаты жанры (1 балл):

1) әдәби әкият

2) лирик шигырь

3) **табышмак**

2. Югалган анасын эзләп юлга чыккан, алтмыш колачлы ала атка ябышып, гаять куркыныч киртәләр аркылы узган герой кайсы әсәрдә чагылыш таба (1 балл):

1) «Үги кыз»

2) **«Ак бүре»**

3) «Аю белән Төлке»

3. Әкиятләрнең төркемнәре дөрес күрсәтелгән рәтне сайлап алыгыз (1 балл):

1) **хайваннар турындагы әкиятләр, тылсымлы әкиятләр, тормыш-көнкүреш турындагы әкиятләр**

2) маҗаралы әкиятләр, тылсымлы әкиятләр, әкият геройлары турындагы әкиятләр

3) Дию турындагы әкиятләр, Каф тавын сурәтләгән әкиятләр, Үги кыз турындагы әкиятләр

4. *Убырлы карчык яхшылык эшләгән кешеләргә ярдәм итә, игелек күрсәтә, яхшылыкка яхшылык белән җавап кайтара, бары әхлаксыз, ялкауларга карата гына рәхимсез булып кала*. Әлеге күренешләр кайсы әкияттә сурәтләнә? (1 балл):

1) «Гөлчәчәк»

2) «Ак бүре»

3) **«Үги кыз»**

5. «Ак бүре» әкиятендә егеткә Дию патшалыгына барырга кем ярдәм итә (1 балл):

1) **Сәмруг кош сурәтенә кергән Ак бүре**

2) Сәмруг кош сурәтенә кергән әнисе

3) Сәмруг кош сурәтенә кергән Ак ат

6. «Ак бүре» әкиятендә төп герой кем (1 балл):

1) Ак бүре

2) Дию

3) **Егет**

7. «Ак бүре» әкияте әикятләрнең кайсы төркеменә карый, язып куегыз (2 балл):

Җавап: **тылсымлы әкият**

8. *Тылсымга корылган булу, әсәр геройларының, һәрвакыт кеше образы гына булмыйча, табигать яки төрле хайваннар, кошлар образы да булуы, ел үсәсен ай үскән кебек артык зурайтып күрсәтү алымының кулланылуы*. Бу сыйфатлар кайсы жанрга хас? (2 балл):

Җавап: **әкият**

1. **Әдәби текст белән эш (14 балл).**

Бар күңеллелек бөтен дөньяда, бар бер ямь бүген.

Нәрсәдән бу? – Мин беләм: бәйрәм бүген, бәйрәм бүген!

Бөр мөкаддәс хис белән һәрбер кеше хәйран бүген;

Уйный сазым да минем бәйрәм көен, бәйрәм бүген!

Арттыра, күрдем, кояш гадәттәгедән балкуын;

Ул киенгәндер, дидем: бәйрәм бүген, бәйрәм бүген!

Хис итеп һәр җирдә дә бертөрле хуш ис аңкуын:

Ислемай сөрткән икән дөнья! Дидем: бәйрәм бүген!

Бер теләнчене кочаклашкан күреп бер бай белән:

Күңле нечкәргән! Дидем: бәйрәм бүген, бәйрәм бүген!

Яр башыннан тыңладым мин бер суның дулкыннарын:

Сөйләшәләр үзара: бәйрәм бүген, бәйрәм бүген!

Тыңладым әкрен генә искәндә бәйрәм көн җилен;

Ансы да сөйли тагын: бәйрәм бүген, бәйрәм бүген!

1. Әлеге шигырьне кем язган? (2 балл). **Г.Тукай**

2. Шигырьнең лирик героена нинди сыйфатлар хас? 3 сыйфатны аерып күрсәтегез (3 балл). **Якты күңелле, чын күңелдән сөенә белә, матурлыкны тоя белә һ.б.**

4. Лирик геройның шатлыгын нинди образлар аркылы белә алабыз? (4 балл). **Бәйрәм, саз, кояш, ислемай, дулкыннар, бәйрәм көн җиле**

5. Шигырьнең исеме «Бәйрәм бүген» дип атала. Текстны тагын бер кат игътибар белән укып чыгыгыз, сез үзегез аңа нинди исем бирер идегез һәм ни өчен? 5-6 җөмлә күләмендә җавап языгыз (5 балл). **Укучы үз фикерен язарга тиеш.**