**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2024-2025 уку елы) 6 нчы сыйныф**

**Максималь балл – 25**

1. **Тест биремнәрен эшләгез (10 балл).**

1. Татар халык авыз иҗаты жанры (1 балл):

1) әдәби әкият

2) хикәя

3) **мәзәк**

2. «Җил иясе җил чыгара» әсәренең жанрын билгеләгез (1 балл):

1) **миф**

2) табышмак

3) җыр

3. Рота командиры Зариф белән бәйле вакыйгалар кайсы әсәрдә сурәтләнә? (1 балл):

1) «Җил иясе җил чыгара»

2) «Зариф»

3) **«Бала»**

4. «Бала» әсәре кайсы жанрга карый? (1 балл):

1) әкият

2) **хикәя**

3) миф

5. *Борын-борын заманда*... дип, кайсы жанрга караган әсәрләр башлана? (1 балл):

1) **әкият**

2) табышмак

3) җыр

6. Хикәяләрдә конфликтның иң югары ноктасы (1 балл):

1) чишелеш

2) конфликт

3) **кульминацион нокта**

7. Билгеләмәне игътибар белән укыгыз һәм аңа туры килгән төшенчәне язып куегыз: «*Чынбарлыкны фантастик рәвештә гәүдәләндергән сөйләкләр, борынгыларның дөнья, тирәлек турындагы фантастик күзаллаулары һәм хыялда туган фантастик образлар, персонажлар хакындагы хикәяләре, дөньяны билгеле бер күзаллау рәвеше*» (2 балл):

Җавап: **миф**

8. Билгеләмәне игътибар белән укыгыз, узган ел үткәннәрегезне искә төшерегез һәм аңа туры килгән төшенчәне язып куегыз: «*Халыкның афористик иҗатына карый. Исеменнән үк аңлашылганча, тыңлаучылар алдына асылы читләтеп әйтү аша белдерелгән билгесез әйбер яки күренешне эзләп табу бурычын куя*» (2 балл):

Җавап: **табышмак**

1. **Әдәби текст белән эш (15 балл).**

Таң белән уяндылар,

Кармакларны алдылар,

Балыкка кузгалдылар.

– Кояш чыкты! – ди Хәлим.

– Чыгып килә! – ди Сәлим.

– Күренми... – ди Мәсәлим.

Һәркем әйтә дөресен,

Күрәлгән кадәресен.

Тиздән берни күрмиләр,

Калкавычны кузлиләр,

Бата-калка калкавыч,

Калкавыч ул – алдавыч,

Ашауны оныттырды,

Вакытны оныттырды,

Һаман балык тоттырды...

Мәсәлим бер караса –

Кояш баеган ласа!

– Баеп бара, – ди Сәлим,

– Баемаган, – ди Хәлим.

Һәркем әйтә дөресен,

Күренгән кадәресен.

Ардылар да талдылар,

Кайттылар да аудылар.

– Бер үземә, – ди мәче, –

Бар балыкны салдылар!

Һәркем әйтә дөресен,

Чын булган кадәресен!..

1. Узган сыйныфта үткәннәрне искә төшерегез. Әлеге шигырьне кем язган? (2 балл). **Шәүкәт Галиев**

2. Шигырьнең лирик героена нинди сыйфатлар хас? 3 сыйфатны атагыз (3 балл). **Күзәтүчән, шук, шаян, табигатьне яратучан, җор телле һ.б.**

4. Шигырьнең исеме «Һәркем әйтә дөресен» дип атала. Геройлар бер-берсенекенә каршы килгән җаваплар бирәләр. Ни өчен шагыйрь аларның барысын да хаклы, дөрес сөйли дип уйлый? Сез аның белән килешәсезме? (5 балл). **Хәлим дә, Сәлим дә, Мәсәлим дә хаклы, алар үз күргәннәрен сөйлиләр, беркем дә алдамый. Һәр герой үз яшенә, үз буена карап, кояшның күтәрелүен яки төшүен күрә. Һәр кешенең үз хакыйкате булуын күрсәтә автор. Хәтта мәче дә үзенчә хаклы һ.б.**

5. Текстны тагын бер кат игътибар белән укып чыгыгыз, сез үзегез аңа нинди исем бирер идегез һәм ни өчен? 5-6 җөмлә күләмендә җавап языгыз (5 балл). **Укучы үз фикерен язарга тиеш.**